Toxóɖɔgbɛ́ Les Démocrates

Toxóɖɔgbɛ́ Les Démocrates ɔ nyi toxóɖɔgbɛ́ ɖokpo ɖo toxóɖɔgbɛ́ Benɛ tɔn lɛ mɛ. E jɔ ɖo 2019 ɖo Benɛ tomɛ. Togan xoxo Thomas Boni Yayi wɛ xwe aza denu din. E ɖo ɖɛmɛnù 28 ɖo ɖɛmɛnù 109 ée ɖo ɖɛmɛnù gungbasa Benɛ tɔn è mɛ. Azinkan tɔn ka ɖo Kutɔnu .

 Hwenuxó tɔn 
Toxóɖɔgbɛ́ "Les Démocrates" ɔ jɔ ɖo 2019, loɔ 2020 wɛ nyìkɔ tɔn wa byɔ wema e nɔ ɖenyi toxóɖɔgbɛ́ lɛ e mɛ. Toxóɖɔgbɛ́ ɖe wɛ bo gosin klanklan gbɛvi toxóɖɔgbɛ́ "Forces Cauris pour un Bénin Emergent" mɛ. Ɖo ɖɛmɛnù lɛ susɔ hwenu ɖo azan 28ɔ nuxwasun xwe 2019 tɔn toxóɖɔgbɛ́ ée ma ɖo gbe ɖokpoɔ do xa acɛkpikpa wɛ a lɛ e ɖebu yi sɔmi-sɔmi nɛ ɔ tɛnmɛ a, ɖo ye ɖo wema e jɛxa bɔ ye na ɖo do yi agbahwlɛ́nhwlɛ́n nɛ ɔ e a. Nu nɛ ɔ dɔn adɔn byɔ to ɔ mɛ, bɔ tu ɖɔnu, gbɛtɔ ku ɖemɛ, nugege gble. Hun ɖo liyasun 2019 tɔn ɔ, mɛ gege gosin toxóɖɔgbɛ́ "Forces Cauris pour un Bénin Emergent" mɛ. Walɔ nɛ ɔ zɔn bɔ togan xoxo Yayi Boni Thomas ba aza e xwe do toxóɖɔgbɛ́ nɛ ɔ nu e kpo. É gbɔ bo lin tamɛ bo do toxóɖɔgbɛ́ yaɖe-yaɖe ɖevo e wa bɔ e nɔ ylɔ ɖɔ "Les Démocrates" bo na do nɔ xoɖɔ do nu e wa wɛ togan Patrice Talon ɖe lɛ wu. É yi wema é e ganhɔnyitɔ gbasa totɛntin tɔn na e co é kpewu bo sɛ mɛ e na hwlɛn agba ɖo sɔmi-sɔmi togan tɔn e mǐ blo azan 11ɔ nuxwasun xwe 2021 tɔn e a, ɖo gbɛta ɔ mɔ ɖɛmɛnù kpodo tokpɔnlagan nabi é na mɔ do yi togan susɔ tɛnmɛ ɔ yi ǎ wutu.

 Gbeɖiɖo agbahwlɛ́nhwlɛ́n lɛ tɔn 
Ɖɛmɛnù susɔ 2023 tɔn Kɛn nabi é mɔ e 59856024,16 bɔ e nɛ́ɛ ɖɛmɛnù 28 ɖo 109 ji bo nyi toxóɖɔgbɛ́ atɔn gɔ e mɔ ahwan hun e kpo lɛ e

 Dodo tɔn 

Akpaxwé:Toxóɖɔgbɛ́ lɛ